Tolong jelaskan mengenai Triton (bulan) dalam bahasa melayu

Triton merupakan bulan terbesar bagi planet Neptun dan bulan ketujuh terbesar dalam Sistem Suria. Ia dijumpai pada 10 Oktober 1846 oleh seorang ahli falak berketurunan Inggeris, William Lassell. Bulan ini adalah satu-satunya bulan besar di dalam Sistem Suria yang mempunyai orbit songsang di mana orbitnya bergerak secara berlawanan dengan putaran planetnya. Disebabkan oleh orbit songsangnya dan kandungannya yang serupa dengan Pluto, Triton dianggap telah ditangkap oleh Neptun daripada kawasan jalur Kuiper. Permukaan bulan ini kebanyakkannya terdiri daripada nitrogen beku, kerak dan mantel ais. Teras bulan ini diperbuat daripada batu dan logam di mana teras tersebut meliputi dua pertiga jisim bulan. Triton mempunyai min ketumpatan kira-kira 2.061 gram per sentimeter padu dan kandungan ais airnya dianggarkan sebanyak 15-35%.